CELEX: 32013D0390
Language: lv
Date: 2013-07-18 00:00:00
Title: 2013/390/ES: Komisijas Īstenošanas lēmums ( 2013. gada 18. jūlijs ) par EN 15649 sērijas (1.–7. daļa) Eiropas standartu attiecībā uz atpūtai paredzētiem peldošiem izstrādājumiem, kuri izmantojami uz ūdens virsmas vai ūdenī, atbilstību Eiropas Parlamenta un Padomes Direktīvas 2001/95/EK vispārējām drošības prasībām un par atsauču uz minētajiem standartiem publicēšanu Eiropas Savienības Oficiālajā Vēstnesī  Dokuments attiecas uz EEZ

19.7.2013   
            
            
               LV
            
            
               Eiropas Savienības Oficiālais Vēstnesis
            
            
               L 196/22
            
         KOMISIJAS ĪSTENOŠANAS LĒMUMS
   (2013. gada 18. jūlijs)
   par EN 15649 sērijas (1.–7. daļa) Eiropas standartu attiecībā uz atpūtai paredzētiem peldošiem izstrādājumiem, kuri izmantojami uz ūdens virsmas vai ūdenī, atbilstību Eiropas Parlamenta un Padomes Direktīvas 2001/95/EK vispārējām drošības prasībām un par atsauču uz minētajiem standartiem publicēšanu Eiropas Savienības Oficiālajā Vēstnesī
   
   (Dokuments attiecas uz EEZ)
   (2013/390/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2001. gada 3. decembra Direktīvu 2001/95/EK par produktu vispārēju drošību (1) un jo īpaši tās 4. panta 2. punkta pirmo daļu,
   tā kā:
   
               (1)
            
            
               Direktīvas 2001/95/EK 3. panta 1. punktā noteikts, ka ražotājiem ir pienākums laist tirgū vienīgi drošus produktus.
            
         
               (2)
            
            
               Atbilstīgi Direktīvas 2001/95/EK 3. panta 2. punkta otrajai daļai produktu pieņem par drošu, ciktāl uz to attiecas atbilstošos valsts standartos ietvertie riski un risku kategorijas, ja tas atbilst brīvprātīgi pieņemtiem valsts standartiem, ar kuriem pārņemti Eiropas standarti un atsauces uz kuriem Komisija publicējusi Eiropas Savienības Oficiālajā Vēstnesī saskaņā ar minētās direktīvas 4. panta 2. punktu.
            
         
               (3)
            
            
               Atbilstīgi Direktīvas 2001/95/EK 4. panta 1. punktam Eiropas standartizācijas struktūras (ESO) izveido Eiropas standartus, pamatojoties uz Komisijas izdotajiem pilnvarojumiem.
            
         
               (4)
            
            
               Atbilstīgi Direktīvas 2001/95/EK 4. panta 2. punktam Komisijai jāpublicē atsauces uz šādiem standartiem.
            
         
               (5)
            
            
               Komisija 2005. gada 21. aprīlī pieņēma Lēmumu 2005/323/EK par drošības prasībām, kuras saskaņā ar Eiropas Parlamenta un Padomes Direktīvu 2001/95/EK jāiekļauj Eiropas standartos attiecībā uz atpūtai paredzētiem peldošiem izstrādājumiem, kuri izmantojami uz ūdens virsmas vai ūdenī (2).
            
         
               (6)
            
            
               Komisija 2005. gada 6. septembrī Eiropas standartizācijas struktūrām (ESO) izdeva pilnvarojumu M/372 Eiropas standarta(-u) sagatavošanai, lai apzinātu galvenos riskus saistībā ar atpūtai paredzētiem peldošiem izstrādājumiem, kuri izmantojami uz ūdens virsmas vai ūdenī, proti, saistībā ar noslīkšanu un slīkšanu, kā arī citiem riskiem, tostarp tādiem, kurus rada izstrādājuma konstrukcija, piemēram, iekārtas dreifēšana, tvēriena zudums, nokrišana no liela augstuma, risks tikt iesprostotam vai sapīties virs vai zem ūdens līmeņa, pēkšņs peldspējas zudums, apgāšanās, aukstuma šoks, kā arī ar produkcijas lietošanu saistītie riski, piemēram, sadursmes un trieciena risks, un ar vēju, straumēm un plūdmaiņām saistītie riski.
            
         
               (7)
            
            
               Eiropas Standartizācijas komiteja (CEN) pieņēma EN 15649 sērijas Eiropas standartus (1.–7. daļa) attiecībā uz atpūtai paredzētiem peldošiem izstrādājumiem, kuri izmantojami uz ūdens virsmas vai ūdenī, ņemot vērā Komisijas pilnvarojumu.
            
         
               (8)
            
            
               EN 15649 sērijas Eiropas standarti (1.–7. daļa) attiecībā uz atpūtai paredzētiem peldošiem izstrādājumiem, kuri izmantojami uz ūdens virsmas vai ūdenī, ir saskaņā ar pilnvarojumu M/372 un atbilst Direktīvas 2001/95/EK vispārējām drošības prasībām. Atsauces uz šiem standartiem jāpublicē Eiropas Savienības Oficiālajā Vēstnesī.
            
         
               (9)
            
            
               Šajā lēmumā paredzētie pasākumi ir saskaņā ar atzinumu, ko sniegusi komiteja, kura izveidota atbilstoši Direktīvai 2001/95/EK,
            
         IR PIEŅĒMUSI ŠO LĒMUMU.
   1. pants
   Turpmāk norādītie Eiropas standarti atbilst Direktīvas 2001/95/EK vispārējām drošības prasībām par risku, uz ko tie attiecas:
   
               a)
            
            
               EN 15649-1:2009 + A1:2012 “Atpūtai paredzēti peldoši izstrādājumi, kuri izmantojami uz ūdens virsmas vai ūdenī – 1. daļa: Klasifikācija, materiāli, galvenās prasības un testēšanas metodes”;
            
         
               b)
            
            
               EN 15649-2:2009 + A1:2012 “Atpūtai paredzēti peldoši izstrādājumi, kuri izmantojami uz ūdens virsmas vai ūdenī – 2. daļa: Informācija patērētājiem”;
            
         
               c)
            
            
               EN 15649-3:2009 + A1:2012 “Atpūtai paredzēti peldoši izstrādājumi, kuri izmantojami uz ūdens virsmas vai ūdenī – 3. daļa: Papildu konkrētas drošības prasības un testēšanas metodes A klases izstrādājumiem”;
            
         
               d)
            
            
               EN 15649-4:2010 + A1:2012 “Atpūtai paredzēti peldoši izstrādājumi, kuri izmantojami uz ūdens virsmas vai ūdenī – 4. daļa: Papildu konkrētas drošības prasības un testēšanas metodes B klases izstrādājumiem”;
            
         
               e)
            
            
               EN 15649-5:2009 “Atpūtai paredzēti peldoši izstrādājumi, kuri izmantojami uz ūdens virsmas vai ūdenī – 5. daļa: Papildu konkrētas drošības prasības un testēšanas metodes C klases izstrādājumiem”;
            
         
               f)
            
            
               EN 15649-6:2009 “Atpūtai paredzēti peldoši izstrādājumi, kuri izmantojami uz ūdens virsmas vai ūdenī – 6. daļa: Papildu konkrētas drošības prasības un testēšanas metodes D klases izstrādājumiem”;
            
         
               g)
            
            
               EN 15649-7:2009 “Atpūtai paredzēti peldoši izstrādājumi, kuri izmantojami uz ūdens virsmas vai ūdenī – 7. daļa: Papildu konkrētas drošības prasības un testēšanas metodes E klases izstrādājumiem”.
            
         2. pants
   Atsauces uz standartiem EN 15649-1:2009 + A1:2012, EN 15649-2:2009 + A1:2012, EN 15649-3:2009 + A1:2012, EN 15649-4:2010 + A1:2012, EN 15649-5:2009, EN 15649-6:2009 un EN 15649-7:2009 publicē Eiropas Savienības Oficiālā Vēstneša C daļā.
   3. pants
   Šis lēmums stājas spēkā divdesmitajā dienā pēc tā publicēšanas Eiropas Savienības Oficiālajā Vēstnesī.
   
      Briselē, 2013. gada 18. jūlijā
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 11, 15.1.2002., 4. lpp.
   
      (2)  OV L 104, 23.4.2005., 39. lpp.